b'\n_START_ARTICLE_\nKinect\n_START_SECTION_\nTehnoloogia\n_START_PARAGRAPH_\nKinect p\xc3\xb5hineb tarkvaratehnoloogial, mis t\xc3\xb6\xc3\xb6tati v\xc3\xa4lja Microsoftile kuuluvas ettev\xc3\xb5ttes Rare, ja Iisraeli ettev\xc3\xb5ttes PrimeSense v\xc3\xa4lja t\xc3\xb6\xc3\xb6tatud tehnoloogial, mis v\xc3\xb5imaldab saada infrapunasest struktureeritud valgusest kolmem\xc3\xb5\xc3\xb5tmelist infot._NEWLINE_Kinect on horisontaalselt asetsev pikliku kujuga seade, mis on \xc3\xbchendatud motoriseeritud jala k\xc3\xbclge. See asetatakse kuvari peale v\xc3\xb5i alla. Seadmel on rohe-sini-punakaamera, s\xc3\xbcgavussensor ja mitu mikrofoni, mis kasutavad suletud tarkvara. See v\xc3\xb5imaldab kolmem\xc3\xb5\xc3\xb5tmeliselt tuvastada liigutusi kogu keha ulatuses ning tunda \xc3\xa4ra inimese n\xc3\xa4gu ja h\xc3\xa4\xc3\xa4lt. Jaapanis, Suurbritannias, Kanadas ja USA-s tuleb toode m\xc3\xbc\xc3\xbcgile h\xc3\xa4\xc3\xa4le \xc3\xa4ratundmise v\xc3\xb5imalusega, Mandri-Euroopas esialgu selleta. Mikrofonid v\xc3\xb5imaldavad Xboxil m\xc3\xa4\xc3\xa4rata heliallika asukoha ja summutada keskkonnam\xc3\xbcra, mis v\xc3\xb5imaldab kuulariteta suhtlemist v\xc3\xb5rgus Xbox Live._NEWLINE_S\xc3\xbcgavussensor koosneb infrapunalaser projektorist koos \xc3\xbchev\xc3\xa4rvilise CMOS sensoriga ja laseb Kinecti sensoritel n\xc3\xa4ha 3D-s \xc3\xbcksk\xc3\xb5ik millistes valgustingimustes. Tunnetamiskaugus s\xc3\xbcgavussensoritel on muudetav ning Kinecti tarkvara kalibreerib automaatselt sensorit s\xc3\xb5ltuvalt m\xc3\xa4ngust, m\xc3\xa4ngija f\xc3\xbc\xc3\xbcsilistest liigutustest ja m\xc3\xb6\xc3\xb6bli olemasolust. _NEWLINE_Microsofti t\xc3\xb6\xc3\xb6tajate kinnitusel on Kinecti peamine uuendus tarkvara tehnoloogia, mis v\xc3\xb5imaldab edasi arenenud liigutuste, n\xc3\xa4o ja h\xc3\xa4\xc3\xa4le \xc3\xa4ratundmist. Jaem\xc3\xbc\xc3\xbcjate informatsiooni j\xc3\xa4rgi on Kinect v\xc3\xb5imeline j\xc3\xa4lgima korraga kuni kuut inimest ning samal ajal kahte aktiivset m\xc3\xa4ngijat liigutuste anal\xc3\xbc\xc3\xbcsiks._NEWLINE_L\xc3\xa4bi p\xc3\xb6\xc3\xb6rdprojekteerimise on kindlaks tehtud, et Kinecti sensor v\xc3\xa4ljastab videot 30 hertsi sekundis. RGB-kaamera video jookseb 8 bit VGA lahutusega (640x480 pikslit) koos Bayeri v\xc3\xa4rvifiltriga. \xc3\x9chev\xc3\xa4rviline kaamera, mida kasutatakse s\xc3\xbcgavuse tunnetamiseks, jookseb 11 bit VGA lahutusega (640x480 pikslit ja 2048 tunnetustasandit). Kinecti sensoril on praktiline kauguse limiit: 1,2\xe2\x80\x933,5 meetrini koos Xboxi tarkvaraga, kuigi sensor saab j\xc3\xa4lgida kaugemale (0,7\xe2\x80\x936 meetrit). Sensori nurgaline n\xc3\xa4gemisraadius on 57\xc2\xb0 horisontaalselt ja 43\xc2\xb0 vertikaalselt, kuid motoriseeritud jalg on v\xc3\xb5imeline liigutama sensorit kuni 27\xc2\xb0 alla v\xc3\xb5i \xc3\xbcles. Kinect sisaldab nelja mikrofoni ning need opereerivad iga\xc3\xbcks 16 bit helikanalil diskreetimissageduse 16\xc2\xa0kHz juures. _NEWLINE_Kuna Kinecti sensorite automatiseeritud jala kasutamine vajab rohkem voolu, kui saab anda Xbox 360 USB-portide kaudu, siis Kinect sisaldab erilist \xc3\xbchendusotsa, mis \xc3\xbchendab USB ja lisavoolu n\xc3\xb5ude. \xc3\x9cmber kujundatud Xbox 360 S moodulid sisaldavad erilist AUX-porti, et kohandada otsikut, samas vajavad vanemad mudelid erilist voolujuhet. See t\xc3\xa4hendab, et vanematel mudelitel on USB ja voolu juhtmed eraldi. Vool tagatakse elektrivoolu aukudest AC-adapteriga.\n_START_SECTION_\nAjalugu\n_START_PARAGRAPH_\nKinecti tutvustati esimest korda 1. juunil 2009 E3 2009 koodnime "Project Natal" all. Microsoftil on traditsioon panna enda projektidele koodnimed, "Project Natal" nimi v\xc3\xb5eti \xc3\xbchest Brasiilia linnast, mille nimi oli Natal, kui t\xc3\xa4nuavaldus selle maa Microsofti juhatajale Alex Kipmanile, kes alustas projekti ja on ise p\xc3\xa4rit Brasiiliast. Nimi Natal valiti ka sellep\xc3\xa4rast, et see t\xc3\xa4hendab "S\xc3\xbcnnist p\xc3\xa4ris", peegeldades Microsofti vaadet projektist, kui "J\xc3\xa4rgmise generatsiooni kodumeelelahutuse s\xc3\xbcndi". _NEWLINE_Neli demot n\xc3\xa4idati Kinectist, kui see avalikustati Microsofti E3 2009 meedia infotunnis: Richochet, Paint Party, Milo & Kate ja "Mega Ring Ring, Mega Ring Ring". Demo, mis p\xc3\xb5hines Burnout Paradisel n\xc3\xa4idati v\xc3\xa4ljaspool Microsofti meedia infotunnis. Algeline kaardistamistehnoloogia, mida n\xc3\xa4idati E3 2009 oli v\xc3\xb5imeline \xc3\xbcheaegselt j\xc3\xa4lgima kuni nelja inimest ning leidis 48 punkti inimkehal 30 hertsi kiirusel. _NEWLINE_Kuulujutud k\xc3\xa4isid, et Porject Natal tuleb koos uue Xbox360 konsooliga (see t\xc3\xa4hendab t\xc3\xa4iesti uue disainiga v\xc3\xb5i riistvaralise uuendusega Xbox). Microsoft vaigistas kuulujutud ning r\xc3\xb5hutas korduvalt, et Project Natal on t\xc3\xa4ielikult \xc3\xbchilduv k\xc3\xb5ikide Xbox360 konsoolidega. Microsoft andis m\xc3\xb5ista, et kompanii peab seda t\xc3\xa4htsaks ning sama fundamentaalseks Xbox br\xc3\xa4ndile nagu seda on Xbox Live. Kinecti kutsuti uueks Xboxiks Microsoft juhi Steve Ballmer poolt Chicago Executives Clubi k\xc3\xb5nes. Kui Shane Kimmi k\xc3\xa4est k\xc3\xbcsiti, kas Kinecti v\xc3\xa4ljatulek pikendab j\xc3\xa4rgmise generatsiooni konsooliplatvormi v\xc3\xa4ljalaskmist (mis on ajalooliselt umbes iga 5 aasta tagant platvormil), siis Microsofti asepresident Shane kinnitas, et kontsern usub, et Xbox360 eluts\xc3\xbckkel kestab kuni 2015. aastani (s.o k\xc3\xbcmme aastat). _NEWLINE_Kinecti v\xc3\xa4ljat\xc3\xb6\xc3\xb6tamise k\xc3\xa4igus kohandasid projekti meeskonnaliikmed eksperimentaalselt mitmeid m\xc3\xa4nge Kinecti juhtimiss\xc3\xbcsteemile, et aidata hinnata selle kasutamist. Nende m\xc3\xa4ngude seas olid "Beautiful Katamari" ja "Space Invaders Extreme", mida demonstreeriti "Tokyo Game Show\'l" septembris 2009. Loomejuhi Kudo Tsunoda s\xc3\xb5nul n\xc3\xb5uab olemasolevate m\xc3\xa4ngude sobitamine Kinectiga suuri koodimuutusi, mis teeb ebat\xc3\xb5en\xc3\xa4oliseks, et neile jagatakse Kinecti tuge tarkvarauuendustega._NEWLINE_Kuigi Kinect pidi alguses sisaldama protsessorit, mis tegeleb operatsioonidega, n\xc3\xa4iteks luude kaardistamist, siis avaldati jaanuaris 2010, et Kinect ei sisalda sisseehitatud protsessorit. Selle asemel teeb k\xc3\xb5ik arvutused Xbox 360 Xenoni protsessor. Alex Kipmani s\xc3\xb5nul kasutab Kinecti s\xc3\xbcsteem umbes 10\xe2\x80\x9315% Xboxi arvutusv\xc3\xb5imest. Kuid Novembris Alex Kipman avaldas, et uus liikumise j\xc3\xa4lgimisseade kasutab ainult \xc3\xbchekohalise arvu protsendi v\xc3\xb5rra Xbox 360 arvutusv\xc3\xb5imest, mis on v\xc3\xa4hem, kui varem \xc3\xb6eldud 10\xe2\x80\x9315%. Mitmed pealtvaatajad kommenteerisid, et arvutusv\xc3\xb5ime, mida Kinect vajab Xboxilt, teeb olemasolevate m\xc3\xa4ngude uuendamise Kinecti toega veel v\xc3\xa4hem t\xc3\xb5en\xc3\xa4oliseks. _NEWLINE_25. m\xc3\xa4rtsil saatis Microsoft v\xc3\xa4lja flaieri "Save the Date" \xc3\xbcritusele "Maailma esietendus "Project Natal" Xbox 360 elamusele" E3 2010. \xc3\x9critus toimus p\xc3\xbchap\xc3\xa4eval, 13. juunil 2010 Galeni Keskuses ja sisaldas ka Cirque du Soleili esinemist. Teatati, et s\xc3\xbcsteemi hakatakse ametlikult kutsuma Kinectiks: see on \xc3\xbchendus s\xc3\xb5nadest "kinetic" (kineetiline energia) ja "connect" (\xc3\xbchendama). Microsoft teatas ka, et P\xc3\xb5hja-Ameerikas lastakse Kinect turule 4. novembril 2010. Kuigi Microsoft teatas varem, et Kinectiga ei kaasne uut Xboxi, tutvustas Microsoft E3 2010 uue disainiga Xbox 360, millel on olemas Kinecti jaoks \xc3\xb5ige port. Lisaks kuulutas Microsoft 20. juulil 2010, et Kinecti v\xc3\xa4ljatulekuga on v\xc3\xb5imalik osta ka Kinecti koos uue Xbox360-ga.\n_START_SECTION_\nV\xc3\xa4ljalaskmine\n_START_PARAGRAPH_\nMicrosoft kulutas Kinecti reklaamimisele 500 miljonit dollarit. See oli palju suurem summa, kui investeeriti Xboxi konsooli v\xc3\xa4ljatuleku reklaamimiseks. Kinecti plaanitakse panna Youtube\'i kodulehele, reklaamida seda Disney ja Nickelodeonsi ning telesaadetes "Tantsud t\xc3\xa4htedega" ja "Glee". Pabertr\xc3\xbckistega reklaame avaldatakse People Magazines, Instyles ning lisaks pannakse reklaame toodetele nagu Pepsi, Kelloggs ja Burger King. Suur Kinecti-\xc3\xbcritus korraldati Times Squarel, kus Kinecti reklaamiti mitmetel reklaamplakatitel._NEWLINE_19. oktoobril, enne Kinecti v\xc3\xa4ljatulekut, reklaamis Microsoft Kinecti kuulsas Oprah\' telesaates "The Oprah Winfrey Show", andes saalis olevatele inimestele tasuta Xbox 360 ja Kinecte. Hiljem kingiti Kinecti-pakke koos Xboxidega pealtvaatajatele telesaates "Ellen" ja "Late Night With Jimmy Fallon"._NEWLINE_23. oktoobril pidas Microsoft v\xc3\xa4ljalaskmiseelse peo Kinectile Beverly Hillsis. Pidu korraldati Ashley Tisdale\'i pool, k\xc3\xbclalisteks oli n\xc3\xa4iteks David Beckham ja tema 3 poega Cruz, Brooklyn ja Romeo. K\xc3\xbclalisi kostitati sessioonidega Dance Centralis ja Kinect Adventures, millele j\xc3\xa4rgnes Tisdale\'i dialoog Nick Cannoniga l\xc3\xa4bi Kinecti. 1. novembril 2010 hakkas Burger King andma klientidele "tasuta Kinecte iga 15 minuti tagant". V\xc3\xb5istlus l\xc3\xb5ppes 28. novembril 2010.\n_START_SECTION_\nTarkvara\n_START_PARAGRAPH_\nKinect vajab v\xc3\xa4hemalt 190 MB vaba m\xc3\xa4lu. Kinecti tarkvara laseb kasutajatel opereerida Xbox360 konsooliga h\xc3\xa4\xc3\xa4lk\xc3\xa4skudega ja k\xc3\xa4eliigutustega. Erinevad tehnikaid, nagu n\xc3\xa4iteks h\xc3\xa4\xc3\xa4le ja n\xc3\xa4o \xc3\xa4ratundmist kasutatakse, et identifitseerida kasutajaid. Kinecti rakenduste hulka kuulub ka Video Kinect, mis kasutab Kinecti suhtlemiseks l\xc3\xa4bi Windows Live Messengeri v\xc3\xb5i teiste Xbox 360 kasutajatega. Rakendus saab kasutada Kinecti j\xc3\xa4lgimisv\xc3\xb5imalusi ja Kinecti sensorite automatiseeritud jalga. M\xc3\xa4ngus saab liigutada kaamerat nii, et kasutajat hoitakse kaadris isegi siis, kui ta liigub. Teised rakendused, mis kaasnevad Kinectiga, on ESPN Xbox360 peal ja Zune Xbox live peal. _NEWLINE_M\xc3\xa4ngud, mida saab m\xc3\xa4ngida ainult Kinectiga sisaldavad lillat karpi ja lillat lainet teiste roheliste lainete juures karbi p\xc3\xa4ise peal, mille kohale on valgete t\xc3\xa4htedega kirjutatud Kinect. Need m\xc3\xa4ngud, mis vajavad Kinecti, on lilla kleepsuga. Need, millel n\xc3\xa4idatakse valget pilti Kinectist, mille all on kirjas "Vajab Kinecti Sensorit" valges tekstis. M\xc3\xa4ngud, millel on valikuline Kinecti tugi, ehk Kinecti ei ole vaja, et seda m\xc3\xa4ngu m\xc3\xa4ngida, kuid Kinectiga saab seda m\xc3\xa4ngida, on tavaliselt roheline Xbox360 karp, millel on lilla riba p\xc3\xa4ises. Seal ribal on n\xc3\xa4ha Kinecti sensori pilti ja valget teksti all "Kinecti sensoriga parem"._NEWLINE_Septembris 2009 kinnitas Microsoft kolmandad tootjad, kes hakkavad tulevasi Kinecti tiitleid v\xc3\xa4lja t\xc3\xb6\xc3\xb6tama, need on Activision Blizzard, Bethesda Softworks, Capcom, Disney Interactive, Electronic Arts, Konami, MTV Games, Namco Bandai, SEGA, Square Enix, THQ Inc. ja Ubisof. Kinectile on v\xc3\xa4lja kuulutatud 16 v\xc3\xa4ljalaskmistiitlit ning lisaks mitu teist tiitlit on kinnitanud tuge Kinecti tehnoloogiale.\n_START_SECTION_\nAvaliku koodiga draiver\n_START_PARAGRAPH_\nNovembris 2010 pakkus Adafruit Industries v\xc3\xa4lja autasu avaliku koodiga draiveri eest Kinectile. Microsoft teatas avalikult enda halvakskiidust autasu kohta, \xc3\xb6eldes, et nad ei andesta enda toote modifitseerimist ning nad on ehitanud mitmeid riistvaralisi ja tarkvaralisi kaitseid, mis v\xc3\xa4hendavad v\xc3\xb5imalusi toodet muuta. 10. novembril teatas Adafruit, et H\xc3\xa9ctor Martin, kes t\xc3\xb6\xc3\xb6tas v\xc3\xa4lja Linuxi draiveri, mis lubab kasutada nii RGB-kaamerat kui ka s\xc3\xbcgavustundlikkuse funktsiooniga seadet, on v\xc3\xb5itja.\n_START_SECTION_\nVastuv\xc3\xb5tt\n_START_PARAGRAPH_\nIGN andis seadmele 7,5 punkti 10st, \xc3\xb6eldes, et "Kinect v\xc3\xb5ib olla v\xc3\xa4ga l\xc3\xb5bus keskmisele m\xc3\xa4ngijale ning loominguline, puldivaba kontseptsioon on kahtlematult k\xc3\xb6itev", kuid samas lisas, et "149,99 dollari eest on liikumist j\xc3\xa4lgivat kaamerat kui Xbox 360 lisaseadet raske m\xc3\xbc\xc3\xbca, kuna odavama Xbox360 hind on ainult 199,99 dollarit". Ajakiri Game Informer andis Kinectile 8 punkti 10st, \xc3\xbclistades selle tehnoloogiat, kuid m\xc3\xa4rkis, et Kinecti kogemusega harjumine vajab aega ning toa suurusen\xc3\xb5uded v\xc3\xb5ivad saada takistuseks. Computer and Video Games andis seadmele 8,8 punkti 10st, \xc3\xb6eldes, et see on tehnoloogiline p\xc3\xa4rl, \xc3\xbclistades liigutuste ja h\xc3\xa4\xc3\xa4le v\xc3\xb5imalusi, samas kritiseerides m\xc3\xa4ngude valikut ja Kinect Hubi._NEWLINE_CNET andis seadmele 3,5 punkti 5st ning t\xc3\xb5i v\xc3\xa4lja, et seade hoiab m\xc3\xa4ngijaid aktiivsena, kuna j\xc3\xa4lgitakse kogu keha liikumist, samas kritiseerides eba\xc3\xbchtlast raskustaset, lisa toitejuhtme vajadust vanematele Xbox360 mudelitele ning suuri vaba ruumi n\xc3\xb5udeid. Endgadget andis seadmele 6 punkti 10st, \xc3\xbclistades selle seadme v\xc3\xb5imsat tehnoloogiat ning potentsiaali jooga- ja tantsum\xc3\xa4ngudes, kuid kritiseeris suure ruumi vajadusi, k\xc3\xa4e\xc5\xbeestide kasutajaliidese aeglust ning kehva m\xc3\xa4nguvalikut. Kotaku pidas seadet esimesel kasutuskorral revolutsion\xc3\xa4\xc3\xa4rseks, kuid m\xc3\xa4rkis, et m\xc3\xa4ngud ei olnud m\xc3\xb5nikord v\xc3\xb5imelised liigutusi \xc3\xa4ra tundma v\xc3\xb5i reageerisid aeglaselt. Nenditi, et kogemus ei ole t\xc3\xa4ielik, kuna puudub v\xc3\xa4ga hea m\xc3\xa4ng v\xc3\xb5i rakendus ning sellise hinnaga seade peaks olema rohkem kui puldi asendaja. TechRadar \xc3\xbclistas h\xc3\xa4\xc3\xa4lk\xc3\xa4ske ja n\xc3\xa4gi seadmes suurt potentsiaali, kuigi aeglane reageerimisaeg ja ruumi suuruse n\xc3\xb5uded olid probleemideks. Gizmodo m\xc3\xa4rkis, et Kinectil on potentsiaali ning v\xc3\xa4ljendas huvi, kuidas populaarsemad m\xc3\xa4ngud tehnoloogiat \xc3\xa4ra kasutama hakkavad._NEWLINE_Ars Technica \xc3\xbclevaade avaldas muret, et Kinecti p\xc3\xb5hiline omadus, puldi puudumine, p\xc3\xa4rsib m\xc3\xa4ngude arendamist kaugemale m\xc3\xa4ngudest, kus on paigalseisvad m\xc3\xa4ngijad v\xc3\xb5i kus m\xc3\xa4ngija liigub automaatselt, seega v\xc3\xb5ivad m\xc3\xa4ngud liiga sarnaseks muutuda. Nad spekuleerisid, et Microsoft peab l\xc3\xb5puks v\xc3\xa4lja laskma puldi, et sellest takistusest \xc3\xbcle olla._NEWLINE_Kinecti hindasid ka mitmed populaarsed meediav\xc3\xa4ljaanded. US Today v\xc3\xb5rdles seda Minority Reporti futuristliku juhtimisskeemiga, \xc3\xb6eldes, et "m\xc3\xa4ngude m\xc3\xa4ngimine annab v\xc3\xa4geva tunde", ja andis seadmele hinde 3,5/4. David Pogue New York Timesist ennustas, et sa hakkad tundma "segast, maagilist tungi esimene kord, kui sa Kinecti proovid". Sellegipoolest m\xc3\xa4rgiti \xc3\xa4ra, et liikumisj\xc3\xa4lgimine on v\xc3\xa4hem t\xc3\xa4psem, kui Wiis. Kokkuv\xc3\xb5ttes s\xc3\xb5nas Pogue, et "Kinecti suurep\xc3\xa4rane tehnoloogia loob t\xc3\xa4iesti uue tegevuse, mis on sotsiaalne, sobiv k\xc3\xb5igile vanusegruppidele ja isegi sportlik". The Globe and Mail tituleeris Kinecti "liikumisj\xc3\xa4lgimise uueks standardiks". V\xc3\xa4ikest reaktsiooniaeglust f\xc3\xbc\xc3\xbcsiliste liigutuste ja Kinecti liikumise registreemise vahel ei loetud enamiku m\xc3\xa4ngude juures suureks probleemiks ja \xc3\xbclevaade kutsus Kinecti "heaks ja uuenduslikuks tooteks", andes talle hindeks 3,5/4._NEWLINE_29. novembri 2010 seisuga on m\xc3\xbc\xc3\xbcdud 2,5 miljonit Kinecti sensorit, millest 1 miljon m\xc3\xbc\xc3\xbcdi P\xc3\xb5hja-Ameerika v\xc3\xa4ljalaskmisele j\xc3\xa4rgnenud 10 p\xc3\xa4eva jooksul. Microsoft ennustas, et 2010. aasta l\xc3\xb5puks j\xc3\xb5uavad m\xc3\xbc\xc3\xbcginumbrid 5 miljonini.'